Diari Oficial de la Generalitat Valenciana


Sumari del DOGV 9228, del 02-12-2021 (2021/11549)

RESOLUCIÓ d'11 de novembre de 2021, de la Conselleria d'Hisenda i Model Econòmic, per la qual s'autoritzen transferències de crèdit entre capítols i programes de la Conselleria d'Educació, Cultura i Esport per import global de 5.075.000 euros, amb la finalitat d'incloure una nova línia de concessió directa, «Ajudes al personal artístic i tècnic de les arts escèniques, la música, les arts visuals i l'audiovisual i altres activitats culturals suspeses o reduïdes a conseqüència de la Covid-19», en el capítol 4, del programa 454.10, Promoció cultural, patrimoni artístic i museus, i incrementar el capítol 2 del mateix programa. Expedient 09.024/21-164.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9228

Data del DOGV
:   02-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11746


Data del document
:   11-11-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'11 de novembre de 2021, de la Conselleria d'Hisenda i Model Econòmic, per la qual s'autoritzen transferències de crèdit entre capítols i programes de la Conselleria d'Educació, Cultura i Esport per import global de 5.075.000 euros, amb la finalitat d'incloure una nova línia de concessió directa, «Ajudes al personal artístic i tècnic de les arts escèniques, la música, les arts visuals i l'audiovisual i altres activitats culturals suspeses o reduïdes a conseqüència de la Covid-19», en el capítol 4, del programa 454.10, Promoció cultural, patrimoni artístic i museus, i incrementar el capítol 2 del mateix programa. Expedient 09.024/21-164. [2021/11311]  
  
  
L'emergència de salut pública ocasionada per la Covid-19 i l'impacte que ha tingut aquesta situació excepcional, ha obligat les administracions públiques en l'àmbit de les seues competències a adoptar mesures tendents a pal·liar els efectes que aquesta ha provocat. La Conselleria d'Educació, Cultura i Esport, per entendre que es donen les circumstàncies previstes tant en l'article 22 de la Llei 38/2003, general de subvencions, com en l'article 168.1.C de la Llei 1/2015, d'hisenda pública, del sector públic instrumental i de subvencions, per a la concessió de subvencions directes, està tramitant una ordre per la qual s'aproven les bases reguladores i el procediment de concessió directa de subvencions singulars urgents a personal artístic i tècnic de les arts escèniques, la música, les arts visuals i l'audiovisual i altres activitats culturals suspeses o reduïdes a conseqüència de la Covid-19, a fi de donar una solució urgent a l'excepcional situació de les persones professionals i tècnics d'aquestes activitats que no han pogut acollir-se a les ajudes regulades pels decrets llei publicats fins ara.  
  
Per això, la Conselleria d'Educació, Cultura i Esport planteja la inclusió d'una nova línia de subvenció en el capítol 4, del programa 454.10, Promoció cultural, patrimoni artístic i museus, per import de 5.000.000 d'euros, i d'altra banda, incrementar el capítol 2 del mateix programa 454.10, per l'import de 75.000 euros, per a les despeses de la gestió i tramitació de la citada ordre d'ajudes.  
Per al seu finançament la citada conselleria proposa la transferència de disponibilitats corresponents a fons propis no condicionats, en el capítol 6 del programa 421.70, Infraestructures educatives, per import de 5.000.000 d'euros i del programa 454.10, Promoció cultural, patrimoni artístic i museus, per import de 75.000 euros.  
A aquest efecte, i en virtut del que s'estableix en la disposició addicional tercera del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, i en l'article 21 de la Llei 4/2020 de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en les aplicacions i pels imports següents:  
  
Aplicació Import  
12.48.69.607.48.9 5.000.000,00  
28.90.41.588.37.4 75.000,00  
Total 5.075.000,00  
  
  
Segon  
Autoritzar un increment de crèdit en les aplicacions i pels imports següents:  
  
  
  
Aplicació Import  
49.38.08.150.84.7 5.000.000,00  
18.29.76.901.16.0 75.000,00  
Total 5.075.000,00  
  
  
Tercer  
S'autoritza la inclusió d'una nova línia de subvenció en el programa 454.10, Promoció cultural, patrimoni artístic i museus, amb les dades descriptives que es detallen a continuació:  
  
Codi: S1040 Denominació: ajudes al personal artístic i tècnic de les arts escèniques, la música, les arts visuals i l'audiovisual i altres activitats culturals suspeses o reduïdes a conseqüència de la Covid-19.  
  
Import: 5.000.000 Persones beneficiàries previstes: artistes i personal tècnic de les arts escèniques, la música, l'art visual i l'audiovisual.  
Manera de concessió:  
Concessió directa: article 168.1.c Llei 1/2015 i DA 5a Llei 4/2020 pressupostos de la GV  
  
Publicar dades: sí Descripció i finalitat: concessió directa d'ajudes al personal artístic i tècnic de les arts escèniques, la música, les arts visuals i l'audiovisual i altres activitats culturals que desenvolupen les seues activitats en l'àmbit competencial de la Comunitat Valenciana i que per raó de la crisi sanitària ocasionada per la Covid-19 en la Comunitat Valenciana, han patit una reducció dràstica i involuntària dels seus ingressos econòmics.  
  
Aportació GV no condicionada 5.000.000  
Aportació externa Origen: Import ap. cond. G. 0,00  
  
Total finançament afectat  
  
  
València, 11 de novembre de 2021.- El conseller d'Hisenda i Model Econòmic: Vicent Soler i Marco.